stanford-oval/wikipedia huggingface dataset:
כבש השלג
איומים ושימור

כבש השלג מסווג על ידי IUCN במשב השימור ללא חשש (LC), בשל תפוצתו הרחבה, אוכלוסייה גדולה משוערת, ועל אף שחלק מהאוכלוסייה במצב ירידה היא בהרבה פחות מהשיעור הנדרש כדי להעפיל לרישום בקטגוריה מאוימת יותר. תת-המין הפוטוראני מסווג במצב השימור "פגיע" (VU) בעוד שתת-המין הקמצ'טקי מסווג כמין "קרוב לסיכון" (NT). האיומים העיקריים עליו הם בעיקר ציד לא חוקי הפוגע בכבשים הסמוכים לכפרים כאשר בסביבות 6,000 כבשים ניצודים מדי שנה; בחצי האי הצ'וקצ'י כבשי השלג מתחרים גם על מזון עם איילי הצפון (Rangifer tarandus). עם זאת חלקים גדולים מתפוצתו הסיבירית אינם מאוכלסים כלל על ידי בני אדם, ובאזורים רבים הוא מצוי ברכסי ההרים המגינים עליו מציד.
תת-המין הקמצ'טקי רשום בקטגוריה השלישית ברשימת המינים המוגנים ברוסיה, ומדי שנה ניתנים מספר התרי ציד לציידים זרים. תת-המין הקוריאקי רשום בקטגוריה השנייה ברשימת המינים המוגנים וכמעט ולא ניתנים רישיונות לצודו. את שאר תת-המינים ניתן לצוד ברישיונות מוגבלים, כאשר מרביתם נמכרים לציידים זרים. כ-1,300 כבשי שלג מתת-המין הפוטוראני נמצאים ברמת פוטוראנה המוגנת, כ-600 כבשים מתת-המין הקמצ'טקי נמצאים בשמורת קרונוטסקי, כ-1,700 כבשים מתת-המין ואקוצק נמצאים בשמורת מגדן ו-1,200 נוספים בשמורת דזוג-דזור. בין פעולות השימור המוצעות על ידי IUCN: להקים שמורות טבע נוספות באזור נהר הלנה; לערוך סקרים של מספרי הכבשים; וכן בירור מעמיק של הטקסונומיה של כבש זה.
האוכלוסייה העולמית של כבש זה נאמדה ב-1980 בין 95,000-85,000 פרטים.
הערות שוליים

↑  כבש השלג באתר הרשימה האדומה של IUCN
| יעלים |
| --- | --- | --- |
| כבשי שור | כבשי שור |  |
| כבש המושק | כבש המושק |     |
| טאקין | טאקין |     |
| יעלים | יעלים |     |
| עבדקן הרעמה | עבדקן הרעמה |     |
| טאר ההימלאיה | טאר ההימלאיה |     |
| טאר ערבי | טאר ערבי |     |
| טאר נילג'ירי | טאר נילג'ירי |     |
| כבש | כבש ארגאלי • כבש מופלון • כבש הבית • כבש אוריאל • כבש גדול-קרניים • כבש דאל • כבש השלג |     |
| כבש כחול | כבש כחול מצוי • כבש כחול גמדי |     |
| יעל | יעל קווקזי מערבי • יעל קווקזי מזרחי • עז מבריגה • יעל איברי • יעל האלפים • יעל נובי • יעל סיבירי • יעל אתיופי • עז הבר (תת-מין: עז הבית) |     |
| צפירים | צפירים |     |
| צפיר | צפיר האלפים • צפיר הפירנאים |     |
| צפיר הקורדילרים | צפיר הקורדילרים |     |
| סרו | סרו יפני • סרו סומטרי • סרו סיני • סרו ההימלאיה • סרו אדום • סרו טאיוואני |  |
| גוראל | גוראל סיני • גוראל ההימלאיה • גוראל אדום • גוראל אמור |  |
| --- | --- |
בקרת זהויות :  NLI: 987007534693805171  LCCN: sh97005485 
פוחלץ של נקבת כבש שלג שניצודה בחצי האי קמצ'טקה, 1904.
נוף אופייני לבית גידולו של כבש השלג. סאחה-יקוטיה.
גולגולות של זכרים בגילאים שונים.
איור של כבש השלג.
כבש השלג על מטבע מוזהב רוסי.
כבש השלג על בול רוסי משנת 2013
כל מה שנוצץ

| --- | --- |

 בימוי:  וונדי קורטיס-הול 
 הופק בידי:  לורנס מארק, א. בנט וולש
 תסריט:  שריל ווסט, קייט לנייר
 עריכה:  ג'ף פרימן 
 שחקנים ראשיים:  מריה קארי, מקס ביסלי
 מוזיקה:  מריה קארי ואחרים
 צילום:  ג'פרי סימפסון 
 מדינה:  ארצות הברית 
 חברת הפקה:  Laurence Mark Productions 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  21 בספטמבר 2001
 משך הקרנה:  104 דק' 
 שפת הסרט:  אנגלית 
 סוגה:  סרט רומנטי, סרט מוזיקלי, סרט דרמה 
 תקציב:  22 מיליון דולר
 הכנסות:  5,271,666 דולר
 הכנסות באתר מוג'ו:   glitter
 פרסים:  פרס השחקנית הגרועה ביותר עבור מריה קארי, בטקס פרסי "ראזי"
 דף הסרט ב־IMDb
 
כל מה שנוצץ (באנגלית: Glitter) הוא שם הסרט של הזמרת האמריקאית מריה קארי, אשר יצא לאקרנים בשנת 2001.
רקע

מאז שנת 1998 קארי תכננה להוציא לאור את הפרויקט שעליו עבדה והוא סרט בכיכובה שיתאר את קורותיה של זמרת מתחילה אשר פורצת אל תעשיית המוזיקה למרות כל הקשיים שמלווים בכך. בשנה זו, היא כתבה שירים לפסקול הסרט ועבדה עליו, אך השירים עברו בשל לחץ מחברת התקליטים ל- Rainbow. בשנת 1999 העבודה על הסרט נדחתה שנית, ולכן יצא אוסף הסינגלים שלה – Number 1's. רק בשנת 2000 העבודה הסופית על הסרט החלה, כאשר במקביל אליו קארי הצטלמה לעוד סרט נוסף – Wise Girls.
בסופו של דבר, לאחר עבודה מרובה לאורך כל שנת 2000, הסרט וכמו כן גם הפסקול שלו היו מוכנים ליציאה בחודש ספטמבר 2001. תחילה יצא כקידום הסינגל המוביל מהפסקול, Loverboy. ב־11 בספטמבר יצא הפסקול ועשרה ימים לאחר מכן הסרט עצמו. עוד מיציאתו, לנוכח האזכורים התקשורתיים של קארי שלוו בביקורות שליליות כלפיה וכמו כן בעקבות התקופה שבה התרחשו פיגועי 11 בספטמבר, הסרט וכמו כן גם הפסקול סבלו מביקורות קשות מצד המבקרים שהתייחסו לאיכויות המשחק של קארי ולעלילה שלטענתם הייתה לא מספיק מפותחת. כמו כן, הסרט היה מועמד לפרסים ב-5 קטגוריות בטקס פרסי ראזי המחולקים לסרטים הגרועים ביותר. קארי זכתה בתואר "השחקנית הגרועה ביותר" על משחקה.
קארי עצמה הגיבה על הסרט בדיעבד, ואמרה שהוא יכול היה להיות יותר טוב, אלמלא "לא היה סוטה מהרעיון המקורי שלו".
רקע > התייחסותה של קארי לכישלון הסרט

בראיון שנתנה, קארי התייחסה לכישלון הסרט ולאותה תקופה באומרה:
הסרט הוא דבר מה שהיה חייב להתרחש בחיי. אותו פרק זמן היה חסר פרופורציות. הסרט וכמו כן גם הפסקול שלו, שהכיל כמה שירים ממש טובים שאותם אני מקווה כי ביום מן הימים אזכה לבצע שנית, יצאו לאור ב- 11 בספטמבר, וזה משהו שאנשים צריכים לזכור. איך אנחנו יכולים לצפות למשהו כתוצאה מזה? הפכתי לשעיר לעזאזל בדרכים רבות עבור תכניות אירוח, שרצו בכלל להתנתק מהדברים האמיתיים שמתרחשים בעולם. כולנו חייבים לעבור מבחנים כדי ללמוד כמה חזקים אנחנו ולהשתקם מהצד השני.
עלילה > רקע

הסרט מבוסס באופן חופשי על חיה של קארי ומתרכז סביב תקופת שנות ה-80 וחיי הלילה במועדונים וכמו כן מציג את פריחת ז'אנר הדאנס.
בילי פרנק היא בת לאם ממוצא אפרו-אמריקאי שעובדת כזמרת ג'אז ומכורה לסמים ואלכוהול ואב לבן עור שעזב את האם והבת ומביא להן מדי פעם כספים. מילדותה, בילי נהגה לצפות באימה שרה במועדונים ואף הופיעה איתה. בלילה אחד, לאחר שהן חוזרות מהופעה, ביתן עולה באש והן נותרות חסרות כל. בילי נשלחת לפנימייה שם היא פוגשת את לואיס ורוקסן, שלימים יהפכו לחברותיה הטובות ביותר והמלוות שלה.
הסרט עובר לאחר מכן כמה שנים קדימה, בהן בילי וחברותיה משמשות כקול של זמרת לא מוכשרת בשם סילק. בתום הופעה במועדון, ניגש אל סילק די.ג'יי מצליח בשם דייס שמופתע מכישרונה, וזאת מחמיאה לעצמה למורת רוחה של בילי שביצעה במקור את השירים. בתור מחאה, היא יוצאת מהחדר זועמת ושרה את השירים, מפתיעה את סילק בכך שהיא הזמרת האמיתית. בתום שיחה ביניהם, הוא מחליט לנהל אותה מוזיקלית אולם מה שמפריע לו הוא טימוטי, המפיק שאליו התחייבה בילי עם חברותיה, שדורש ממנו סכום עתק בשביל לשחרר אותה מהחוזה.
למרות דרישותיו של טימוטי, דייס אינו נכנע אליהן ומחליט לעבוד עם בילי באופן עצמאי ולהקליט איתה שירים. בין השניים פוצח במקביל רומן. השירים שדייס הפיק לבילי זוכים להצלחה רבה במועדונים והיא מוחתמת בחברת תקליטים, שמנסה למנוע מדייס התערבות בתהליך העבודה למורת רוחו. כמו כן, דייס עוזרת לבילי בפגישות עם משרד הרווחה בו היא מבררת פרטים בנוגע לאימה, אך ללא הועיל.
בתום מסיבה של בכירים בעולם המוזיקה, בה בילי פוגשת את רפאל, זמר מצליח שמעוניין לשתף איתה פעולה מוזיקלית אך גם מעוניין בקשר אישי איתה, דייס רב עם בילי בדרכם חזרה. חברותיה, לואיז ורוקסן, שמנסות להגן עליה זוכות להתקפה מצידו של דייס ונזרקות מהרכב, ובילי אינה מצטרפת אליהן ובכך מתנתק הקשר שלה איתן. למרות התנהגותו של דייס, בילי בסופו של דבר מקלידה את הדואט עם רפאל שהופך ללהיט.
כאשר בילי מגיעה לביתו של דייס, היא פוגשת את טימוטי שמאיים על חייה במידה והוא לא ישלם לו את הסכום שנקבע. בילי שמספרת את זה לדייס, אינה יודעת כי הוא הולך להכות אותו. בילי שבאותה זמן הייתה אמורה להופיע בתוכנית אירוח כדי לקדם את הסינגל שלה, שומעת בחדשות לפני כן על התקרית ומגיעה לתחנת המשטרה בה דייס משוחרר בערבות. בתום אותו פרק זמן, היא נפרדת ממנו.
בילי ממשיכה בחייה ומשלימה עם חברותיה, אך הגעגועים אינם מניחים לה. היא כותבת את השיר Never Too Far, בדירתה כאשר במקביל, דייס המתגעגע מחבר לחן שנקרא "לחן לבילי". ימים אחדים לפני מופע הבכורה שלה, בילי מגיעה לדירתו ומוצאת את הלחן ומחברת לו את המילים שהיא כתבה, בעודה משאירה נשיקה על התווים, שאותם מוצא דייס. כאשר הוא יוצא מחוץ לביתו לחפש אותה, הוא נרצח על ידי טימוטי ביריית אקדח.
לפני מופע הבכורה שלה, בילי שמגיעה להיכל, שומעת את הבשורות הרעות ועולה לבמה בלית ברירה בוכייה. היא אומרת לקהל "לעולם אל תיקחו אנשים כמובן מאליו" ושרה את השיר שאותו הלחין עבורה דייס. בסוף הסרט, היא שבה לבית של אימה, שבינתיים השתקמה, לאחר שנודע לה שדייס הצליח לאתר עבורה פרטים בנוגע אליה. היא מחבקת את אימה ושתיהן בוכות.
עלילה > שימוש בשירי הפסקול בסרט

Loverboy, הוא סינגל-מיינסטרים הראשון של בילי פרנק.
Lead The Way, נוגן ברקע של סצנת האהבה בין בילי לדייס וכמו כן כסוף הסרט בהצגת הקרדיטים.
If We, נוגן ברקע לפני פגישתם הראשונה של בילי ודייס.
Didn't Mean To Turn You On, נוגן מספר פעמים בסרט. תחילה בתור השיר הראשון שאותו בילי הקליטה עם דייס, לאחר מכן כשיר המועדונים המצליח שנוגן במועדון שבו בילי ודייס פגשו את המפיקים שהחתימו אותה על חוזה, וכמו כן בחזרות לערב פרסי המוזיקה בו בילי לקחה חלק.
Don't Stop (Funkin' 4 Jamacia), הוא שיר ממנו נלקח הגשר שאותו מבצעת בילי במופע "פריסטייל" שארגן דייס במועדון, בפעם הראשונה שפגש אותו.
All My Life, הוא השיר שבמקור הזמרת הלא מוכשרת סילק ביצעה, אך בעקבות זיופיה בילי וחברותיה הקליטו במקומה. לאחר שסילק מחמיאה לעצמה על הביצועים הקוליים שאינם כלל שלה בפני דייס, בילי מוחה על זאת בכך שהיא שרה את השיר בקולה שלה.
Reflections (Care Enough), הוא השיר שאותו בילי כתבה על אימה. חברת התקליטים שלה דחתה את השיר בטענה ש"אלו שנות ה-80, אנשים רוצים לרקוד!"
Last Night a DJ Saved My Life, הוא השיר שנוגן ברקע המועדון.
Want You, הוא השיר שבילי הקליטה עם הזמר רפאל שהפך ללהיט.
Never Too Far, הוא השיר שאת מילותיו כתבה בילי והתאימה אותן ללחן שכתב עבורה דייס במתנה. את השיר היא ביצעה בסצנה האחרונה של הסרט, בו היא מתבשרת על מותו ומחליטה לשיר את השיר הזה במקום את Loverboy, שהיה אמור לפתוח את המופע שלה. כמו כן, קטע מתוך השיר נשמע ברקע לאחר שבילי ואימה נפגשות שנית בסוף הסרט.
Twister, נוגן בכל הסצנות שעסקו בבילי ואימה ובמיוחד בתחילת הסרט בו בילי נפרדת מאימה ובסוף הסרט בו היא פוגשת אותה שנית בבגרותה.
צוות השחקנים הראשי

| שחקן | תפקיד |
| --- | --- |
מריה קארי: בילי פרנק
מקס ביסלי: ג'וליאן "דייס" בלאק
טרנס הווארד: טימוטי ווקר
וולרי פטיפורד: ליליאן פרנק
אן מנגסון: קלי
גיא ריצ'רדסון: דוריאן הארווד
גראנט ניקלאס: ג'אק ברידג'ס
דה בראט: לואיס
טיה טוקסדה: רוקסן
אריק בנט: רפאל
פדמה לאקשמי: סילק
לנשק את ג'סיקה שטיין

| --- | --- |

 בימוי:  Charles Herman-Wurmfeld 
 תסריט:  ג'ניפר ווסטפלדט, Heather Juergensen 
 עריכה:  Greg Tillman 
 שחקנים ראשיים:  סקוט כהן אליסיה ריינר קווין ססמן Vinny Vella נעמי סקוט John Cariani בן ורבר Michael Mastro דייוויד אהרן בייקר Tibor Feldman מייקל שוולטר ג'ון האם ג'ניפר ווסטפלדט ג'קי הופמן מייקל אילי טובה פלדשו בריאן סטפנק Heather Juergensen אידינה מנזל אילנה לוין 
 מוזיקה:  מרסלו זרבוס 
 צילום:  לורנס שר 
 מדינה:  ארצות הברית 
 חברת הפקה:  סרצ'לייט פיקצ'רס 
 חברה מפיצה:  סרצ'לייט פיקצ'רס, נטפליקס, דיסני+ 
 שיטת הפצה:  וידאו על פי דרישה 
 הקרנת בכורה:  25 ביולי 2002 
 משך הקרנה:  97 דק' 
 שפת הסרט:  אנגלית 
 סוגה:  קומדיה רומנטית, דרמה קומית, סרט להט"בי 
 תקציב:  M$1
 הכנסות באתר מוג'ו:   kissingjessicastein
 אתר רשמי
 דף הסרט ב־IMDb
 
לנשק את ג'סיקה שטיין (באנגלית: Kissing Jessica Stein) הוא סרט קומדיה רומנטית עצמאית אמריקאית משנת 2001, שנכתבה והופקה בשיתוף כוכבות הסרט, ג'ניפר וסטפלדט והתר יורגנסן. הסרט בבימויו של צ'ארלס הרמן-וורמפלד. הסרט מבוסס על סצנה ממחזה אוף ברודוויי משנת 1997 מאת וסטפלדט ויורגנסן בשם Lipschtick.
רקע

ב-1997 וסטפלדט כתבה ושיחקה יחד עם הת'ר יורגנסן במחזה אוף ברודוויי המבוסס על סדרת מערכונים בשם Lipschtick: The Story of Two Women Seeking The Perfect Shade. המחזה משך את תשומת לבם של אולפני הוליווד הגדולים. המחזה נבחר על ידי Radar Pictures להפוך לסרט, אך לאחר שנתיים של פיתוח, וסטפלדט ויורגנסן קנו בחזרה את הזכויות על התסריט והחליטו ליצור את הסרט באופן עצמאי.
דמויות

ג'ניפר וסטפלדט - ג'סיקה שטיין
התר יורגנסן - הלן קופר
סקוט כהן - ג'וש מאיירס
ג'קי הופמן - ג'ואן לוין
אלן פיצפטריק - מתיו לוין
טובה פלדוש - ג'ודי שטיין
רוברט ארי - סידני שטיין
בריאן סטפנק - פיטר
ג'ון קריאני - צ'אק
מייקל מאסטרו - מרטין
קרלוס אלרוד - סבסטיאן
בן ובר - לארי
ניק קורלי - הווארד
דוד אהרון בקר - דני שטיין
ג'ניפר קרטה - רייצ'ל, ארוסתו של דני
פיטר הירש - סטנלי שונברג
ג'ון האם - צ'ארלס
אסתר וורמפלד - סבתא אסתר
מייקל אילי - גרג
מייקל שואללטר - סטיבן
טיבור פלדמן - רולנד
אילנה לוין - החברה החדשה של הלן
אליסיה ריינר - אמנית בגלריה
נעמי סקוט - אשה בגלריה
אידינה מנזל - שושבינה
ויני ולה - נהג מונית
אדל רייכמן - סבתא שמתחקרת את הלן
הלל פרידמן - רבי
שחרור

הסרט הוקרן בבכורה בפסטיבל הסרטים בלוס אנג'לס ב-21 באפריל 2001, וקיבל את פרס הקהל לסרט העלילתי הטוב ביותר ופרס חבר השופטים המיוחד של המבקרים לכתיבה ומשחק עבור וסטפלדט ויורגנסן.
הסרט הוצג לאחר מכן בפסטיבל הסרטים הבינלאומי של טורונטו, עם הקרנות שנקבעו יום לפני ויום אחרי פיגועי 11 בספטמבר. לפי רצועת הפרשנות של ה-DVD של ווסטפלדט ויורגנסן, שתי ההקרנות התקיימו, כשההקרנה השנייה ב-12 בספטמבר הפיקה קולות התנשפות בקרב הקהל כתגובה לתמונות של מרכז הסחר העולמי בסרט. שני יוצרי הסרט החליטו לקצץ את תשע או עשר הסצנות שבהן מגדלי התאומים מופיעים, כי הם לא היו חלק בלתי נפרד מהסיפור והסיחו את דעת הקהל ממנו.
הסרט שוחרר על ידי Fox Searchlight Pictures במרץ 2002.
וסטפלדט קיבלה את פרס סטלייט הזהב לשחקנית הטובה ביותר במחזמר או קומדיה על תפקידה כג'סיקה, ומועמדות לפרס אינדפנדנט ספיריט לתסריט הראשון הטוב ביותר. הסרט זכה בפרס חביב הקהל בפסטיבל הסרטים הבינלאומי בשיקגו, בפרס הקהל בפסטיבל הסרטים במיאמי, בפרס הסרט הטוב ביותר בפסטיבל הסרטים היהודי של לואיוויל ובפרס המדיה GLAAD, והוא נכלל ביותר מתריסר רשימות של עשרת הסרטים המובילים לשנת 2002.
שחרור > קבלת פנים ביקורתית

הסרט זכה לשבחים על ידי המבקרים עם יציאתו לאקרנים. הוא עמד בביקורת מסוימת מצד קהילת הלהט"ב שטענה כי הוא לא התמודד לעומק עם הקשיים של להיות הומו בגלוי, אבל גם בין הביקורות הללו, הוא זכה לשבחים על כך שמציג מערכת יחסים חד מינית באור חיובי. האתר AfterEllen.com, העוקב אחר הצגתן של נשים לסביות וביסקסואליות בתקשורת, סקר את הסרט בצורה חיובית. ב-Rotten Tomatoes, לסרט יש דירוג "טרי" של 83% על סמך 120 ביקורות, עם דירוג ממוצע של 7.01/10. גם בישראל הסרט זכה לביקורות חיוביות.
המגזין אדבוקט ציין את הסרט כסרט חיוני עבור צופי להט"ב, וקבע כי "בשום פנים ואופן אין זה סרט לסביות - למעשה, הסרט הוא מבט כנה יותר על ביסקסואליות ונזילות מינית - אבל זה בהחלט סרט שמעודד חקירה ומודעות עצמית".
בספר Sexual Fluidity: Understanding Women's Love and Desire, ליסה מ. דיימונד מצטטת את הסרט כדוגמה בולטת לנזילות מינית נשית בתרבות הפופולרית, וכותבת שהוא "מתאר לסבית המעורבת עם גבר, בניגוד לתיאורים הנפוצים יותר. של נשים הטרוסקסואליות שהופכות מעורבות במערכות יחסים חד מיניות".
בשנת 2020, מארה ריינשטיין בחנה ההשפעה שהייתה לסרט ה"אותנטי" וה"ניואנסי" הזה, וכתבה, "אני לא יכולה להפריז עד כמה לנשק את ג'סיקה שטיין הייתה חלוצת ה-rom-com ההומואי".
הערות שוליים

↑  לנשק את ג'סיקה סטיין 2002 - וואלה! סרטים, באתר וואלה!
↑  עין הדג | לנשק את ג'סיקה שטיין, באתר www.fisheye.co.il
↑  Kissing Jessica Stein, Side Reel (אורכב 07.05.2008 בארכיון Wayback Machine), Retrieved on March 17, 2008
↑  TIFF 2001 review of Kissing Jessica Stein (אורכב 13.03.2007 בארכיון Wayback Machine) from NOW magazine
↑  Warn, Sarah (2007-07-17). "Review of "Kissing Jessica Stein"". AfterEllen. אורכב מ-המקור ב-2012-12-01. נבדק ב-2012-07-19.
↑  "Kissing Jessica Stein", באתר ביקורות הסרטים Rotten Tomatoes (באנגלית)
↑  נילי ברקן, ‏לאן עוד אפשר לקחת את זה?, באתר גלובס, 23 בינואר 2003
↑  כותבי תרבות, ‏87 הקומדיות הרומנטיות הכי מצחיקות, הכי מרגשות והכי אהובות בכל הזמנים, באתר ‏מאקו‏, 21 ביולי 2021
↑  "The Top 175 Essential Films of All Time for LGBT Viewers". The Advocate. נבדק ב-2020-01-12.
↑  Diamond, Lisa M (2008). Sexual Fluidity: Understanding Women's Love and Desire. Cambridge, Massachusetts: Harvard University Press. p. 2. ISBN 9780674032262.
↑  "'Kissing Jessica Stein' Is the Pioneering Jewish Lesbian Rom-Com That Will Lift Your Spirits". Kveller (באנגלית). 2020-11-25. נבדק ב-2021-04-30.
להקת מחולה

| --- | --- |

 תאריך הקמה:  1989
להקת מחולה היא להקת מחול ישראלית, שהוקמה בשנת 1989 בירושלים על ידי שוקי ושלומי הופמן ואלכס סלע. בשנת 2004 נפתח הקאסט התל אביבי של הלהקה על ידי שוקי ויניב הופמן בניהול אמנותי של יניב עד לשנת 2020, ומאז פועלת כלהקה יצוגית של העיר רמת השרון. החל מ 2020 הועבר שרביט הניהול של הלהקה למנהלים אמנותיים מטעם ביהס מחולה, ביניהם: אלמוג דוד, שרון פיינרו.
במקביל נשמר קאסט ירושלמי שפועל ועובד בבירה מהיווסדה ועד היום, בשנים האחרונות בניהולה האמנותי של גל ליברפרוינד.
ללהקת מחולה מופעים ורפרטואר משלה וכמו כן היא מופיעה מדי שנה בהפקות מחול גדולות של רשת בתי ספר 'מחולה' הארצית, במופעים בישראל ומחוצה לה ובאירועים ארציים גדולים.
בשנת 2010 אומצה הלהקה בקאסט התלאביבי שלה על ידי רשת מגוונים רמת השרון ומאז פועלת בעיר ומהווה כלהקה יצוגית גם באירועים מקומיים של העיר רמת השרון.
מתוך המופע "תחנה 2" במחסן 2 נמל יפו 2016
אודות הלהקה

בכל קאסט שלה (ירושלמי ורמת שרוני) מונה הלהקה כ-25 רקדנים בוגרים בגילאי 18-35, בעלי רקע מקצועי וטכני מהגבוהים בארץ. הלהקה מתהדרת ברפרטואר של מחול עכשווי עם טכניקה של רקדנים מקצועיים, בשילוב נגיעות מחול פופולרי ופולקלוריסטי. השילוב של טכניקת המחול העכשווי עם חומרים פופולריים ומוזיקות מוכרות הוא שמאפשר הנגשה מרתקת לקהל רחב ולא רק לחובבי ומביני מחול.
רפרטואר הלהקה מגוון ולאורך שנות פעילותה צברה אוסף יצירות שהן נכס אמנותי ייחודי.
כוריאוגרף הבית של הלהקה במשך כ-15 שנים היה - יניב הופמן - שיצר רבות מהיצירות מ-2004. במקביל נרקדות יצירות של טובי היוצרים בתחומים שונים: שוקי הופמן (מייסדת מחולה), דורית הופמן (שותפה אמנותית), יוני סוטחי, יעל הופמן, אלמוג דוד, נועה הופמן, גל ליברפורינד, אלמוג דוד ועוד.
במשך השנים הועלו עבודות של כוריאוגרפים בינלאומיים מוכרים:עידו תדמור, נעה ורטהים, רמי באר, יורם כרמי, ג'רום רובינס ובוב פוסי. ובהמשך של היוצרים הצעירים שהתווספו לצוות הלהקה: נועה הופמן, גל ליברפוינד, אלמוג דוד וכמובן יצירות של מייסדת הלהקה שוקי הופמן.
להקת "מחולה ירושלים" ואנסמבל "בוגרת 2"

עד היום נשמר קאסט ירושלמי שממשיך את העשייה והמסורת המחולית בבירה. שוקי ניהלה את הקאסט מהקמתו ועד 2004, אז החליף אותה הבן יניב. בשנת 2010 עזב הופמן את תפקידו זה, החליף אותו רקדן הלהקה והכוריאוגרף תומר יפרח, שניהל אמנותית את הלהקה ב-3 השנים הבאות. בשנת 2013 קיבלה את התפקיד הרקדנית-מורה אביב שם טוב, ובשנת 2017 נכנס לתפקיד הכוריאוגרף אלמוג דוד שפעל כמנהל אמנותי במשך שנתיים. בשנת 2019 נכנסה לתפקיד הכוראוגרפית גל ליברפרוינד שהיא המנהלת האומנותית עד היום.
בנוסף, מתקיים קאסט של
בוגרת 2 שהיא הרכב אנסמבלי ל'להקת מחולה'. ההרכב הוקם בשנת 2013 על ידי יניב הופמן וכיום מנהלת אמנותית היא שרון פיינרו.
היסטוריה

הלהקה הבוגרת הוקמה בירושלים בשנת 1989 על ידי שוקי שלומי הופמן. תחת ניהולה האמנותי של שוקי שפרשה אז מניהול הלהקה העירונית "הורה ירושלים", ולצידה מנהלי חזרות (אורן מנצורה, שמעון מנצורה, חגית זרגרי, שירה גנור) ומנהל אמנותי שותף (יורם כרמי). בשנים הראשונות פעלה הלהקה כלהקת פולקלור ישראלי מובילה, בניהולו של שלומי וניהולה האמנותי של שוקי, ייצגה את ישראל בפסטיבלים ותחרויות מחוץ לישראל, הופיעה במופעים המרכזיים של פסטיבל כרמיאל ועוד. בשנים אלו רכשה הלהקה לעצמה את השם והפרסום כאחת מלהקות המחול הישראלי הטובות בארץ. בשנת 2004 הוקמה הלהקה הבוגרת "מחולה תל אביב" שאותה ניהל אמנותית יניב הופמן ובמקביל גם החל לנהל אמנותית גם את להקת מחולה ירושלים. בשנת 2010 רשת "מגוונים" העירונית ברמת השרון אימצה את הלהקה עד היום. בשנת 2013 הוקמה ברמת השרון 'בוגרת 2' אשר מהווה כאנסמבל ופועלת עד היום. את כל העשייה מלווה תמיד המייסדת שוקי הופמן והמנהלת האמנותית השותפה לכלל העשייה, דורית הופמן שגם אחראיות על חלק נכבד מהכוריאוגרפיות הבולטות.
מופעי הלהקה

2022 רמת השרון אומרת די - הופעת אורח באירוע עירוני של עיריית רמת השרון לציון יום המאבק באלימות כלפי נשים. האירוע התקיים בתיאטרון בית יד לבנים, ברמת השרון.
2019 אוריינטציה - מופע קונספט ייחודי של מחול מודרני ועכשווי שבנוי על פסקול אוריינטלי. עלה בפסטיבל "אשדודאנס" בשנת 2019 ובהיכל התרבות בפתח תקווה בשנת 2020.
נשף רוק / רוק אש - מופע מחול סוחף המוקדש כולו לסגנון הרוק. עלה בסוזן דלל ובתיאטרון גבעתיים בשנת 2017 ובפסטיבל "אשדודאנס" בשנת 2018.
מחול אינטימי - מופע הרכבים קאמריים קטנים באווירה אחרת ואינטימית. עלה בבית יד לבנים, רמת השרון בשנת 2019
לילה לא שקט 2013 - מופע בשלוש מערכות. רפרטואר ריקודים לילי, נע בין חושניות לאפלוליות. מופע על החיים בלילה, המחשבות, הרעיונות, היחסית מעל ומתחת לשמיכות. המופע כלל בתוכו מערכה לעידוד יצירה עצמאית צעירה.
תחנות (2015), תחנה 2 (2016) - מופעי קונספט במחסן 2, יפו
"רוקדים שוקי" (2017) - מופע מחווה לשוקי לכבוד 40 שנות יצירה, בביצוע רקדני מחולה מכל השנים. מופע עם מיטב יצירותיה של שוקי.
עלה 3 פעמים בתיאטראות הגדולים בארץ - אודיטוריום סמולרש, היכל אמנויות הבמה הרצליה והיכל התרבות כרמיאל.
בימוי והפקת המופע - יניב ודורית הופמן.
הפקות בית ספר מחולה בכיכובה של להקת מחולה - 'נתראה בשמחות' (2010), 'פאפארינו מאדרה' (2013), 'חוגגים 30 לפסטיבל כרמיאל' (2018), 'תפילות' ועוד.
יצירות הלהקה

אבק M אבק \ יניב הופמן. (2005)
חד גדיא \ יניב הופמן. (2005) היצירה זכתה במקום הראשון בתחרות לאה פורת גור למחול - במלגה של 15,000 שח על ידי משרד החינוך והתרבות.
טנגוס \ יניב הופמן. (2009)
שלל שרב \ יניב הופמן. (2010)
שקרים קטנים \ יניב הופמן. (2010)
בא והולך \ יניב הופמן. (2017)
Crossroads (קרוסרואדס) \ יניב הופמן (2017)
בגללך \ יניב הופמן (2018) - ביחד עם ארקדי דוכין במופע מחווה לאריק איינשטיין, ועם 20 נגנים לייב.
בא קליל \ יניב הופמן (2019)
דור הסתלבט \ יניב הופמן (2019)
תמונות איתך \ יניב הופמן (2019)
שורף אותי לאט \ יניב הופמן (2019)
תורי לומר \ יניב הופמן (2019)
ימי תשובה\ יניב הופמן, נועה הופמן (2019) - היצירה זכתה במקום השני בתחרות אשדודאנס 2019.
תמאלי מאאק \ דורית הופמן (2019)
שבע בערב \ דורית הופמן (2019)
רוקסן \ דורית הופמן (2007)
שיר ארץ \ דורית הופמן (2007)
מקום למחילה \ יוני סוטחי (2005)
נענע\ יוני סוטחי (2006)
חומות חימר\ יוני סוטחי (2008)
לא תפגע בי עין הרע \ שוקי הופמן (1991)
דואו \ שוקי הופמן (1992)
לירושלים \ שוקי הופמן (1994)
סובבוני \ שוקי הופמן (1996)
חברים \ שוקי הופמן (2003)
סיפורי נשים \ אלמוג דוד (2017)
אוצרות שמיים \ נועה הופמן (2013)
מאסטר שף \ דורית הופמן (2013)
יפה כלבנה \ יניב הופמן (2015)
שמרי נפשך \ נועה הופמן (2017)
ארץ אחרת\ יורם כרמי ויניב הופמן (2005)
הישגים ופרסים

| שנה | הישגים |
| --- | --- |
1992: זכייה במדליית כסף מתוך 42 מדינות פסטיבל דיז'ון, צרפת, עם היצירה "עת קציר". כוריאוגרפיה: שוקי הופמן
2002: זכייה ב-4 פרסי מחול עם היצירה "אל עיר אבנים" ובניהם: מקום שני בכוריאוגרפיה, ומקום ראשון בעריכה מוזיקלית, בעיצוב תלבושות ומקום ראשון בביצוע. במסגרת פסטיבל כרמיאל. כוריאוגרפיה: יניב הופמן
2006: זכייה בריקוד השנה מטעם אמנות לעם עם היצירה "דואו". כוריאוגרפיה: שוקי הופמן.
2008: זכייה במקום השני עם היצירה "חומות חימר" במסגרת פסטיבל כרמיאל. כוריאוגרפיה: יוני סוטחי
2010: זכייה במקום השני עם היצירה "רוקסן" במסגרת פסטיבל כרמיאל. כוריאוגרפיה: דורית הופמן
2011: פרס לאה פורת גור למחול עם היצירה "חד גדיא". כוריאוגרפיה: יניב הופמן
2013: זכייה במקום השלישי עם היצירה "אוצרות שמיים" במסגרת פסטיבל כרמיאל. כוריאוגרפיה: נועה הופמן
2018: זכייה במקום הראשון עם היצירה "עת קציר" במסגרת פסטיבל "אשדודאנס". כוריאוגרפיה: שוקי הופמן
2019: זכייה במקום השני עם היצירה "ימי תשובה" במסגרת פסטיבל "אשדודאנס". כוריאוגרפיה: יניב הופמן, נועה הופמן
ראו גם

יניב הופמן
שוקי הופמן
מחולה (להקה ובית ספר למחול)
מתוך המופע "נשף רוק" סוזן דלל, 2018
מתוך המופע "תחנה 2".
"תמונות איתך". כוריאוגרפיה: יניב הופמן.
"בגללך". כוריאוגרפיה: יניב הופמן. להקת מחולה ביחד עם ארקדי דוכין במופע מחווה לאריק איינשטיין, ועם 20 נגנים לייב.
"בא קליל". כוריאוגרפיה: יניב הופמן.
"ימי תשובה". מקום השני במסגרת פסטיבל "אשדודאנס". כוריאוגרפיה: יניב הופמן, נועה הופמן.
יתר לחץ דם ריאתי

| --- | --- |

 תחום:  קרדיולוגיה 
 טיפול:  ריוסיגואט  סילדנאפיל  macitentan  ambrisentan  ריוסיגואט  ambrisentan  selexipag  bosentan hydrate  סילדנאפיל  סיאליס  tiotropium  treprostinil  alprostadil  (5E)-5-[(3aS,5R,6aS)-5-Hydroxy-4-[(1E,3S)-3-hydroxy-4-methyl-1-octen-6-yn-1-yl]hexahydro-2(1H)-pentalenylidene]pentanoic acid  pharmaceutical preparation of nitroglycerin  פרוסטאצילין  hydralazine  macitentan  bosentan 
 קישורים ומאגרי מידע
 eMedicine:  361242 
 MeSH:  D006976
 סיווגים
 ICD-11:  BB01 
 
יתר לחץ דם ריאתי (באנגלית: Pulmonary hypertension, ובראשי תיבות PH או PHT) היא מחלה פרוגרסיבית, שבה יש היצרות של העורקיים הריאתיים, שיגרמו לעליה בלחץ הדם בעורקים הריאתיים, בוורידים הריאתיים או בנימים שבריאה (כלומר: עליה בלחץ הדם בכלי הדם של הריאה).
בעקבות המחלה יכולים להופיע התסמינים: קוצר נשימה, סחרחורת, עילפון ותסמינים אחרים המוחמרים בשעת מאמץ. יתר לחץ דם ריאתי יכול להסתמן כמחלה חמורה המתאפיינת בירידה חדה בסיבולת למאמץ גופני ובאי-ספיקת לב. מצב זה תואר לראשונה על ידי ד"ר ארנסט פון רומברג בשנת 1891. הסיווג הקיים היום כולל חמישה סוגים: עורקי, ורידי, היפוקסי, טרומבואמבולי (תסחיפי) ויתר לחץ דם ריאתי ממקור אחר.
לחץ דם ריאתי עורקי תקין יהיה מעל ל-25 מ"ל כספית בזמן מנוחה.
תסמינים קליניים

מאחר שהתסמינים יכולים להתפתח בהדרגה במהלך השנים, מטופלים עלולים לדחות את מועד הופעתם לראשונה אצל הרופא. סימנים נפוצים יהיו קוצר נשימה, עייפות, שיעול יבש וטורדני, אנגינה פקטוריס, התעלפויות (סינקופה), בצקת פריפרית (הצטברות נוזלים מסביב לקרסוליים ולכפות הרגליים), ולעיתים רחוקות גניחת דם.
יתר לחץ דם ורידי ריאתי מציג תמונה קלינית שבה יש קוצר נשימה כאשר המטופל שוכב או ישן (orthopnea) להבדיל מיתר לחץ דם עורקי ריאתי אשר אינו מציג תמונה דומה.